open-index/open-wikipedia-markdown huggingface dataset:
Vought O5U

Το **Vought O5U** ήταν μονοκινητήριο αναγνωριστικό υδροπλάνο το οποίο αναπτύχθηκε για το Πολεμικό Ναυτικό των ΗΠΑ την δεκαετία του 1930. Πέραν του αρχικού πρωτοτύπου δεν κατασκευάστηκαν άλλα αεροσκάφη διότι στο σχετικό διαγωνισμό επελέγη το ανταγωνιστικό Curtiss SOC Seagull.

## Σχεδιασμός και ανάπτυξη
Το Ναυτικό ζήτησε από τρεις εταιρείες να αναπτύξουν υδροπλάνα αναγνωριστικά τα οποία θα εκτοξεύονταν με καταπέλτη από κύριες μονάδες επιφανείας του στόλου. Βάσει των απαιτήσεων αυτά θα ήταν διπλάνα με αναδιπλούμενες πτέρυγες, τα οποία θα διέθεταν ένα κεντρικό πλωτήρα. Τα τρία σχέδια που συμμετείχαν στον διαγωνισμό ήταν το XO2D-1 της Douglas, το XO3C-1 της Curtiss και το XO5U-1. 
Το τελευταίο προωθούνταν από κινητήρα Pratt & Whitney R-1340-12 και πραγματοποίησε την παρθενική του πτήση στις 8 Μαΐου 1934.

Στις συγκριτικές δοκιμές το αναγνωριστικό της Curtiss κρίθηκε ανώτερο, με αποτέλεσμα η εξέλιξη των άλλων δύο αεροσκαφών να τερματισθεί. Στα 1937 το μοναδικό O5U που κατασκευάστηκε βρίσκονταν στις εγκαταστάσεις του Naval Aircraft Factory στην Φιλαδέλφεια της Πενσυλβάνια. It crashed in May 1938.

## Δείτε επίσης

### Παρόμοια αεροσκάφη
* Curtiss O3C
* Douglas O2D

## Παραπομπές


## Βιβλιογραφία

* 

O5U
Κατηγορία:Αναγνωριστικά αεροσκάφη
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη ναυτικής αεροπορίας
Κατηγορία:Αεροσκάφη του Μεσοπολέμου
Κατηγορία:Υδροπλάνα
Spicy Music

Η **Spicy Music** είναι δισκογραφική εταιρεία που ιδρύθηκε το 2009 στην Αθήνα. Οι πρώτοι καλλιτέχνες που υπέγραψαν τα πρώτα συμβόλαια με την Spicy και τον Φοίβο το 2009 ήταν η Δέσποινα Βανδή, η Έλλη Κόκκινου ο Θάνος Πετρέλης και ο Νίνο. Απο Το 2024 πέρασε στον Όμιλο του Βαγγέλη Μαρινάκη, Alter Ego Και το Mega Channel.     

## Γενικά
Η Spicy είναι η πρώτη ανεξάρτητη Ελληνική Εταιρεία που δραστηριοποιείται στο χώρο με το μοντέλο 360ο, προσφέροντας ολοκληρωμένες υπηρεσίες management, αντιπροσώπευσης, marketing & public relations, ηχογράφησης & παραγωγής, Event Planning / Organizing, διανομής και touring υπηρεσίες, σε όλο το καλλιτεχνικό δυναμικό της που περιλαμβάνει μερικούς από τους πιο αναγνωρισμένους Έλληνες καλλιτέχνες.   

Στα χρόνια λειτουργίας της έχει καταφέρει να έχει στο ενεργητικό της πολλές Νο 1 επιτυχίες, 2 πολλαπλά Πλατινένια Album,1 διπλά Πλατινένιο Album, 32 κυκλοφορίες Album, περισσότερα από 480 single releases, 270 video clips Teasers & Lyric Videos.

Έχει διοργανώσει επίσης περισσότερες από 200 ζωντανές εμφανίσεις καλλιτεχνών σε όλη την Ελλάδα με κορυφαίες τις: “20 Χρόνια Φοίβος-20 Χρόνια Επιτυχίες” στο ΟΑΚΑ, 30 Seconds to Mars, Dj Tiesto Kaleidoscope World Tour στο Tae Kwon Do, Whitesnake & Judas Priest στην Πλατεία Νερού, Δέσποινα Βανδή MTV Unplugged, Smile Concert στο ΟΑΚΑ, «Ημέρα Γονιμότητας» στο ΟΑΚΑ κ.α

## Καλλιτέχνες

### Τωρινοί καλλιτέχνες

*Έλλη Κοκκίνου
*Πάολα
*Χρήστος Μενιδιάτης
*Γιώργος Λεμπέσης
*Άκης Δείξιμος
*Τίτος
*Πρόδρομος
*Eva Iméri
*Ιορδάνης Αγαπητός

### Πρώην καλλιτέχνες
(αλφαβητικά)

* Άγγελος Ανδρεάτος
* Αντύπας (2012-2014 - 2018)
* Δέσποινα Βανδή (2009-2014)

*Πάνος Καλίδης (2010-2015)
*Στέλλα Καλλή (2010-2014)
*Πέτρος Ίμβριος 
*Βασίλης Καρράς (2013)
*Κώστας Καραφώτης (2016-2019)
*Νίνο (2009-2013)
*Θάνος Πετρέλης (2009-2015)
*Ελισάβετ Σπανού (2010-2013)
*Διονύσης Σχοινάς (2014-2019)
*TUS (2011-2013)
*Άσπα Τσίνα (2019-2020)
*Κωνσταντίνος Γαλανός

## Παραπομπές
6. Vbox7.com kai spicy music greek 

7. Dailymotion kai spicy music greek 

8. Izlesene (turkey) kai spicy music greek  
Κατηγορία:Ελληνικές δισκογραφικές εταιρίες
Κατηγορία:Δισκογραφικές εταιρίες pop μουσικής
Πρωθυπουργός της Λαϊκής Δημοκρατίας της Κίνας

Ο **Πρωθυπουργός της Κίνας** είναι ο αρχηγός της Κινεζικής Κυβέρνησης και της εκτελεστικής εξουσίας. Κατέχει την ουσιαστική εξουσία και κυβερνάει σε συνεργασία με το Λαϊκό Εθνικό Κογκρέσο. Ο Πρόεδρος της Κίνας δεν διαθέτει σύμφωνα με το Σύνταγμα ουσιαστική εξουσία έτσι ώστε να διατηρεί τον ενοποιητικό του ρόλο.

## Εκλογή

Την θέση του Πρωθυπουργού την κατέχει ο Γενικός Γραμματέας του κομμουνιστικού Κόμματος ο οποίος εκλέγεται τόσο από την Κεντρική Επιτροπή όσο και από τον Λαό. Η Κεντρική Επιτροπή προτείνει τους υποψήφιους και οι πολίτες ψηφίζουν σε εκλέκτορες. Ο Υποψήφιος που θα συγκεντρώσει τις περισσότερες εκλεκτορικές ψήφους αναδεικνύεται Πρωθυπουργός.

## Αρμοδιότητες

* Διαχειρίζεται την εξωτερική,την αμυντική,την οικονομική και την εσωτερική πολιτική
* Ενημερώνει μία φορά τον μήνα το Λαϊκό Κογκρέσο για την κυβερνητική πολιτική 
* Διορίζει και απολύει τα μέλη της Κυβέρνησης
* Ηγείται της Κυβέρνησης
* Προεδρεύει του υπουργικού συμβουλίου
* Προεδρεύει του συμβουλίου Εξωτερικής Πολιτικής και Εθνικής Άμυνας
* Προεδρεύει του συμβουλίου Οικονομικής και Εσωτερικής πολιτικής
* Διορίζει μαζί με το Λαϊκό Κογκρέσο και τον Υπουργό Δικαιοσύνης τα μέλη του ανώτατου Λαϊκού Δικαστηρίου
* Διορίζει μαζί με το Λαϊκό Κογκρέσο τον νέο Πρόεδρο της Χώρας μόλις τελειώσει η θητεία του τελευταίου
* Υπογράφει τις Πράξεις της Κυβέρνησης
* Διορίζει μαζί με τον Πρόεδρο και τον Υπουργό Εξωτερικών τους διπλωμάτες
*Διορίζει μαζί με το Λαϊκό Κογκρέσο και τον Υπουργό Άμυνας την ηγεσία του Λαϊκού Απελευθερωτικού Στρατού
*Δέχεται και συναντά ξένους Ηγέτες και Πρεσβευτές
*Στις συνεδριάσεις του υπουργικού συμβουλίου και του συμβουλίου εθνικής άμυνας και εξωτερικής πολιτικής διαθέτει τον τελευταίο λόγο και την καθοριστική ψήφο
*Σε ειδικές ανάγκες μπορεί με την άδεια του Λαϊκού Κογκρέσου να ασκεί έκτακτες εξουσίες

## Κατάλογος πρωθυπουργών της Λαϊκής Δημοκρατίας της Κίνας
*Κύριο λήμμα: [[Κατάλογος πρωθυπουργών της Λαϊκής Δημοκρατίας της Κίνας]]*
Κατηγορία:Κυβέρνηση της Κίνας
FIBA Europe

Η **FIBA Europe** είναι μια επιτροπή, εντός της Διεθνούς Ομοσπονδίας Καλαθοσφαίρισης (FIBA), η οποία περιέχει και τις 50 εθνικές ομοσπονδίες της FIBA στη ζώνη της Ευρώπης και ιδρύθηκε το 1957. Διατηρεί τα κεντρικά γραφεία της στο Μόναχο της Γερμανίας.

## Μέλη της FIBA Europe

## Διοργανώσεις
thumb|right|Τα κεντρικά γραφεία της FIBA Europe στο Μόναχο της Γερμανίας.

Ακολουθούν οι διοργανώσεις της ομοσπονδίας:

**Διοργανώσεις Ανδρών**

* Σε επίπεδο εθνικών ομάδων 
** Ευρωμπάσκετ
** Ευρωπαϊκό Πρωτάθλημα για Μικρές Χωρες
* Διασυλλογικές
** Τσάμπιονς Λιγκ
** Γιούροπ Καπ

**Διοργανώσεις Γυναικών**

* Ευρωπαϊκό Πρωτάθλημα

**Διοργανώσεις Τμημάτων Υποδομής**

* Άνδρες
** Ευρωπαϊκό Πρωτάθλημα (Κ-20)
** Ευρωπαϊκό Πρωτάθλημα (Κ-18)
** Ευρωπαϊκό Πρωτάθλημα (Κ-16)
* Γυναίκες
** Ευρωπαϊκό Πρωτάθλημα (Κ-20)
** Ευρωπαϊκό Πρωτάθλημα (Κ-18)
** Ευρωπαϊκό Πρωτάθλημα (Κ-16)

**[[Καλαθοσφαίριση 3x3]]**

* Άνδρες
** Ευρωπαϊκό Πρωτάθλημα
* Γυνάικες
** Ευρωπαϊκό Πρωτάθλημα
* Υποδομή
** Άνδρες
*** Ευρωπαϊκό Πρωτάθλημα (Κ-18)
** Γυνάικες
*** Ευρωπαϊκό Πρωτάθλημα (Κ-18)

## Δείτε επίσης
* Κατάταξη ευρωπαϊκών πρωταθλημάτων καλαθοσφαίρισης

## Παραπομπές


## Εξωτερικοί σύνδεσμοι

*  Official Web Site FIBA Europe
*Κατάλογος των ομοσπονδιών μελών της FIBA στην Διεθνή Καλαθοσφαίριση

Κατηγορία:Ευρωπαϊκοί αθλητικοί διοικητικοί φορείς
Κατηγορία:Καλαθοσφαίριση στην Ευρώπη
Ελληνική Εθελοντική Φρουρά

Η **Ελληνική Εθελοντική Φρουρά** (στο εξής: **ΕΕΦ**, σερβικά: Грчка Добровољачка Гарда) ήταν μία μονάδα Ελλήνων εθελοντών η οποία πολέμησε στον Πόλεμο της Βοσνίας στο πλευρό του Στρατού της Σερβικής Δημοκρατίας. Μερικά μέλη της μονάδας ήταν παρόντα στην περιοχή της Σφαγής της Σρεμπρένιτσα και ύψωσαν την Ελληνική σημαία πάνω από την πόλη κατά παρότρυνση του Ράτκο Μλάντιτς.

## Ιστορία
Το πρώτο απόσπασμα Ελλήνων εθελοντών στη Βοσνία κατέφθασε το 1993. Τον Μάρτιο του 1995, η ΕΕΦ, ένα τμήμα εκατό Ελλήνων παραστρατιωτικών σχηματισμένο κατά απαίτηση του Ράτκο Μλάντιτς, Αρχηγού του Γενικού Επιτελείου του Σερβοβοσνιακού Στρατού, έγινε τακτική μάχιμη μονάδα του Σώματος Ντρίνα με τα δικά της διακριτικά, έναν λευκό δικέφαλο αετό σε μαύρο φόντο. Η μονάδα διοικούταν από Σέρβους αξιωματικούς και είχε ως βάση της τη Βλασένιτσα, μια κωμόπολη στην Κοιλάδα Ντρίνα.

Μερικοί από τους εθελοντές έχουν ταυτοποιηθεί ως μέλη της Χρυσής Αυγής, ενός ελληνικού νεοναζιστικού-εθνικιστικού πολιτικού κόμματος, ενώ υπηρχαν και άλλοι που ήταν μισθοφόροι. Το κίνητρο τους ήταν η στήριξη των Ορθόδοξων αδελφών τους στη μάχη.

Ο Αρχιεπίσκοπος Σεραφείμ είχε προσκαλέσει τον Σερβοβόσνιο ηγέτη Ράντοβαν Κάρατζιτς να επισκεφθεί την Αθήνα το 1993. Σε μια διαδήλωση στην οποία είχαν συμμετάσχει Έλληνες πολιτικοί, ο Κάρατζιτς ανήγγειλε: «έχουμε μόνο τον Θεό και τους Έλληνες στο πλευρό μας».

## Παρουσία στη Σρεμπρένιτσα τον Ιούλιο του 1995

Το 2002 η αναφορά του Ολλανδικού Ινστιτούτο Σπουδών NIOD για τον Πόλεμο, το Ολοκαύτωμα και τις Γενοκτονίες για τη Σρεμπρένιτσα περιέγραψε πως η μονάδα της ΕΕΦ ύψωσε την ελληνική σημαία πάνω από την πόλη μετά την πτώση της, παραπέμποντας σε βιντεοσκοπημένο υλικό του γεγονότος και αποσπάσματα από υποκλεμμένες Σερβοβοσνιακές στρατιωτικές τηλεφωνικές συνομιλίες, οι οποίες περιελάμβαναν το κατηγορηματικό αίτημα του για την ύψωση της σημαίας υπέρ της τιμής «των γενναίων Ελλήνων που μάχονται στο πλευρό μας». Η αναφορά επίσης αποκάλυπτε ότι η ελληνική κυβέρνηση είχε στείλει φορτία ελαφρού οπλισμού και πυρομαχικών στον Σερβοβοσνιακό στρατό μεταξύ του 1994 και του 1995.

Σύμφωνα με μια αναφορά του Γαλλικού Πρακτορείου Ειδήσεων, περίπου δώδεκα Έλληνες εθελοντές μάχονταν στο πλευρό των Σερβοβοσνίων κατά τη διάρκεια της σφαγής της Σρεμπρένιτσα. Η συμμετοχή της ΕΕΦ στην επίθεση αναφέρθηκε από τον τύπο και πολλοί από τους εθελοντές έδωσαν συνέντευξη στα ελληνικά ΜΜΕ.

## Παραπομπές



Κατηγορία:Διάλυση της Γιουγκοσλαβίας
Κατηγορία:Ελληνοσερβικές σχέσεις
Αναγκαίο αγαθό

μικρογραφία|Σύμφωνα με τον Νόμο του Ένγκελ, το μερίδιο εισοδήματος που δαπανάται για φαγητό μειώνεται, ακόμα και αν η συνολική δαπάνη αυξάνεται.

Στα οικονομικά ένα **αναγκαίο αγαθό** είναι ένα είδος κανονικού αγαθού. Αρχικά, όπως για κάθε άλλο κανονικό αγαθό, όταν το εισόδημα αυξάνεται, η ζήτηση αυξάνεται. Αλλά στη συνέχεια, η αύξηση αυτή για ένα αναγκαίο αγαθό είναι λιγότερο αναλογική ως προς την αύξηση του εισοδήματος, οπότε η αναλογία των δαπανών για αυτά τα αγαθά μειώνεται καθώς η προσφορά αυξάνεται. Η παρατήρηση αυτή όσον αφορά τα τρόφιμα καλείται Νόμος του Ένγκελ. Συνοψίζοντας, η ελαστικότητα εισοδήματος για ένα αναγκαίο αγαθό είναι μεταξύ μηδέν και ένα.

Τα αναγκαία αγαθά είναι αγαθά χωρίς τα οποία δεν μπορούμε να ζήσουμε και δεν είναι δυνατόν να γίνει οικονομία σε αυτά, ακόμα και σε περίπτωση ανάγκης. Τρόφιμα, ηλεκτρικό ρεύμα, νερό και καύσιμα θεωρούνται ως τέτοια αγαθά.

Όσο πιο αναγκαίο είναι ένα αγαθό, τόσο μικρότερη είναι η ελαστικότητα τιμής της ζήτησης, αφού οι άνθρωποι προσπαθούν να το αγοράσουν χωρίς να λαμβάνουν υπόψη τους την τιμή.

Τα περισσότερα αναγκαία αγαθά συνήθως παράγονται από εταιρείες κοινής ωφελείας. Οι μετοχές ιδιωτικών εταιρειών οι οποίες παράγουν αναγκαία αγαθά είναι γνωστές ως αμυντικές μετοχές. Αυτές παρέχουν ένα σταθερό μέρισμα και σταθερά κέρδη ανεξαρτήτως της γενικής κατάστασης της αγοράς μετοχών.

## Δείτε επίσης
* Ελαστικότητα τιμής της ζήτησης
* Πλούτος

## Παραπομπές


Κατηγορία:Μικροοικονομική
Κατηγορία:Αγαθά
Ε.Σ.Κ. Αττικής 2014-2015 (Άνδρες)

Η αγωνιστική δράση στα Πρωταθλήματα της Ένωσης Σωματείων Καλαθοσφαίρισης Αττικής έλαβε χώρα **από το φθινόπωρο του 2014 μέχρι την άνοιξη του 2015**. Διοργανώθηκαν αγώνες Πρωταθλήματος στο επίπεδο όλων των ηλικιακών ομάδων (ανδρών, νέων κάτω των 22 ετών, εφήβων, παίδων, παμπαίδων, μίνι αγοριών, προμίνι αγοριών) καθώς και διοργάνωση Κυπέλλου Ανδρών.

## Α' Κατηγορία Ανδρών
### Συμμετέχοντες






### Κανονική Περίοδος













### Play-Offs











### Τελική Κατάταξη








## Δείτε επίσης
* Ε.Σ.Κ. Αττικής 2014-2015 (Γυναίκες)

## Παραπομπές


## Εξωτερικοί σύνδεσμοι
* «Πρωταθλήματα Ε.Σ.Κ.Α.», πληροφορίες στον επίσημο ιστότοπο της Ένωσης.



2014 2015 Ανδρες
Αττικη Ανδρες
Αττικη Ανδρες
Αλέκος Κωστίκος

Ο **Αλέκος Κωστίκος** (1953 - 10 Οκτωβρίου 1991) ήταν Έλληνας ποδοσφαιριστής, ο οποίος αγωνιζόταν στη θέση του τερματοφύλακα. Ήταν αδερφός του Γιώργου Κωστίκου.

## Βιογραφία
Ξεκίνησε την καριέρα του από τον Πιερικό, όπου αγωνίστηκε από το 1970 ως το 1974. Το 1974 αγωνίστηκε στον ημιτελικό του Κυπέλλου Ελλάδας. Μετά τον Πιερικό αγωνίστηκε στην ΑO Πάτρας, τη Ρόδο, τον ΕδεσσαΪκό και τη Νάουσα. Τα τελευταία χρόνια της ζωής του ανέπτυξε επιχειρηματική δραστηριότητα. Ήταν πατέρας 2 παιδιών.
Σκοτώθηκε τον Οκτώβριο του 1991 σε ηλικία 38 ετών σε τροχαίο δυστύχημα στο 5ο χιλιόμετρο της επαρχιακής οδού Κατερίνης - Λιτοχώρου όταν το αυτοκίνητο που οδηγούσε ξέφυγε από την πορεία του μπαίνοντας στο αντίθετο ρεύμα συγκρούστηκε μετωπικά με άλλο όχημα.

## Παραπομπές



Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Πιερικού
Κατηγορία:Έλληνες ποδοσφαιριστές
Κατηγορία:Ποδοσφαιριστές Ολυμπιακού Βόλου
Μέτωπο Πολισάριο

thumb|200px|Το έμβλημα της οργάνωσης
Το **μέτωπο Πολισάριο** (από τα ισπανικά: *Frente *'Po**pular de **Li**beración de **Sa**guía el Hamra y **Rí**o de **O*'ro* - *Λαϊκό Μέτωπο για την Απελευθέρωση της Σαγκία ελ Άμρα και του Ρίο ντε Όρο*) είναι εθνικό επαναστατικό απελευθερωτικό κίνημα που εκπροσωπεί τους Σαχράουι ώστε να δημιουργήσουν ένα ανεξάρτητο κράτος με την ονομασία Αραβική Λαοκρατική Δημοκρατία της Σαχάρας, απομακρύνοντας τους Μαροκινούς από τη Δυτική Σαχάρα. Έχει θέση παρατηρητή της Σοσιαλιστικής Διεθνούς. Το 1979, τα Ηνωμένα Έθνη αναγνώρισαν το μέτωπο Πολισάριο ως εκπρόσωπο του λαού της Δυτικής Σαχάρας.

Η οργάνωση ιδρύθηκε επίσημα το 1973. Μετά την απόσυρση της Ισπανίας από την αποικία της Δυτικής Σαχάρας το 1975 μετά από πιέσεις του Μαρόκου, το Μαρόκο κατέλαβε το βόρειο τμήμα της περιοχής και η Μαυριτανία το νότιο. Το μέτωπο Πολισάριο ανακήρυξε την ανεξαρτησία της Δυτικής Σαχάρας τις 27 Φεβρουαρίου 1976 και άρχισε τον ανταρτοπόλεμο με τα δύο κράτη, με την υποστήριξη της Αλγερίας, όπου είχε μεταφέρει την έδρα του. Τελικά, υπέγραψε συνθήκη ειρήνης με τη Μαυριτανία, η οποία απέσυρε τα στρατεύματά της, αλλά το Μαρόκο μονομερώς κατέλαβε τα εδάφη που έλεγχε η Μαυριτανία. Κατά τη διάρκεια της δεκαετίας του 1980, το μέτωπο Πολισάριο διεξήγαγε ανταρτοπόλεμο ενάντια σε φυλάκια του Μαρόκου. Το Μαρόκο αντέδρασε κατασκευάζοντας ένα τεράστιο ανάχωμα μήκους 2.000 χιλιομέτρων. Τελικά οι εχθροπραξίες σταμάτησαν με τη διαμεσολάβηση του ΟΗΕ. Η εκεχειρία τέθηκε σε εφαρμογή στις 6 Σεπτεμβρίου 1991. Ένας από τους όρους ήταν η διεξαγωγή δημοψηφίσματος για την ανεξαρτησία της περιοχής, κάτι το οποίο δε συνέβη λόγω διαφωνιών για τη χορήγηση δικαιώματος ψήφου.

## Παραπομπές


## Εξωτερικοί σύνδεσμοι
* 

κατηγορία:Δυτική Σαχάρα
Κατηγορία:Σοσιαλιστικά κόμματα
Κατηγορία:Εθνικοαπελευθερωτικά κινήματα
Κατηγορία:Απαγορευμένα πολιτικά κόμματα
Έξοδος 1947 (πλοίο)

right|thumb|Το πλοίο Έξοδος 1947
Στις 11 Ιουλίου 1947 το πλοίο ***Έξοδος 1947*** ξεκίνησε από τη Γαλλία, μεταφέροντας περισσότερους από 4.500 Εβραίους από την Ευρώπη στην Παλαιστίνη. Πολλοί από τους επιβαίνοντες στο πλοίο ήταν επιζώντες από τα ναζιστικά στρατόπεδα συγκέντρωσης. Το ταξίδι αυτό έγινε στα πλαίσια της Aliyah Bet, της παράνομης μετανάστευσης των Ευρωπαίων Εβραίων (1934-1948) προς την Παλαιστίνη, που τότε ήταν υπο Βρετανική Εντολή. Επτά ημέρες μετά την αναχώρηση, ενώ το πλοίο έπλεε 20 ναυτικά μίλια από τις ακτές της Παλαιστίνης, δυνάμεις του Βρετανικού Βασιλικού Ναυτικού το κατέλαβαν και το οδήγησαν στη Χάιφα. Εκεί οι επιβάτες επιβιβάστηκαν σε τρία άλλα πλοία και οδηγήθηκαν πίσω στη Γαλλία. Όμως οι γαλλικές αρχές δήλωσαν ότι θα επέτρεπαν την αποβίβαση μόνο σε όσους Εβραίους ήθελαν να αποβιβαστούν στη Γαλλία. Μετά την άρνηση τους να αποβιβαστούν οικιοθελώς, οι Εβραίοι επιβάτες του Έξοδος 1947 οδηγήθηκαν αρχικά στο Αμβούργο, που ήταν τότε στη Βρετανική Ζώνη Κατοχής, και στη συνέχεια σε στρατόπεδα εκτοπισθέντων κοντά στο Λίμπεκ (Lübeck) και στο Pöppendorf. 

Το ταξίδι του Έξοδος 1947 και ο τρόπος αντιμετώπισης των Εβραίων επιβατών από τη βρετανική πλευρά προκάλεσε έντονες αντιδράσεις τόσο στη Βρετανία όσο και σε άλλες χώρες. Σύμφωνα με ιστορικούς το γεγονός συνέβαλε στο να υπάρξει μεγαλύτερο ενδιαφέρον από την κοινή γνώμη για τους επιζώντες του Ολοκαυτώματος και να αυξηθεί ο αριθμός αυτών που υποστήριζαν την ανάγκη δημιουργίας του κράτους του Ισραήλ.

## Βιβλιογραφία
*Bell, J. Bowyer (1977). Terror out of Zion. New York: St. Martin's Press. 
*Bethell, Nicholas (1979). The Palestine Triangle. London: André Deutsch. 
*Gruber, Ruth (1999). Exodus 1947: The Ship That Launched a Nation. New York: Times Books. 
*Halamish, Aviva (1998). The Exodus Affair: Holocaust Survivors and the Struggle for Palestine. London: Vallentine Mitchell. 
*Hochstein, Joseph M.; Murray Greenfield (1999). The Jews' Secret Fleet. Jerusalem: Gefen. 
*Holly, David C. (1995). Exodus 1947. Annapolis, Maryland: Naval Institute Press. 
*Zertal, Idith (1998). From Catastrophe to Power: The Holocaust Survivors and the Emergence of Israel. Berkeley and Los Angeles, California: University of California Press. 
*Fahlbusch, Jan Henrik (1999). Pöppendorf statt Palästina: Zwangsaufenthalt der Passagiere der "Exodus 1947" in Lübeck : Dokumentation einer Ausstellung (in German). Hamburg: Dölling und Galitz. 

## Εξωτερικοί σύνδεσμοι

* http://www.exodus1947.com/ 
* http://usatoday30.usatoday.com/news/topstories/2008-05-04-3253772452_x.htm

Κατηγορία:Επιβατηγά πλοία
Κύπελλο Κύπρου πετοσφαίρισης ανδρών 2003-04

Το **Κύπελλο Κύπρου 2003-04** ήταν η 30η έκδοση του Κυπέλλου Κύπρου (27η υπό την αιγίδα της Κυπριακή Ομοσπονδία Πετοσφαίρισης). Συμμετείχαν οι οχτώ ομάδες της Α΄ κατηγορία 2003-04. Για πρώτη φορά πραγματοποιήθηκε Φάιναλ 8 αντί Φάιναλ 4 όπως συνέβαινε στις προηγούμενες διοργανώσεις. Το Φάιναλ 8 πραγματοποιήθηκε στο Θεμιστόκλειο Αθλητικό Κέντρο στη Λεμεσό. Νικητής ήταν ο Παφιακός για 1η φορά στην ιστορία του.

## Προημιτελικά
Ο πίνακας που ακολουθεί παρουσιάζει τα τελικά αποτελέσματα των αγώνων της προημιτελικής φάσης οι οποίοι διεξήχθησαν στις 26 και 27 Απριλίου 2004.




## Ημιτελικά
Ο πίνακας που ακολουθεί παρουσιάζει τα τελικά αποτελέσματα των αγώνων, οι οποίοι διεξήχθησαν στις 28 Απριλίου 2004.




## Τελικός
Στον τελικό προκρίθηκαν ο Παφιακός και η Ανόρθωση. Το παιχνίδι διεξήχθη στις 30 Απριλίου 2004 στο Θεμιστόκλειο Αθλητικό Κέντρο στη Λεμεσό. Νικητής ήταν ο Παφιακός με σκορ 3-2 σετ (23-25, 19-25, 25-18, 26-24, 15-10).

## Παραπομπές


## Πηγές
*

Κατηγορία:Κύπελλο Κύπρου (πετοσφαίριση ανδρών)
Κατηγορία:Πετοσφαίριση το 2003
Κατηγορία:Πετοσφαίριση το 2004
Κύπελλο Κύπρου πετοσφαίρισης ανδρών 2004-05

Το **Κύπελλο Κύπρου 2004-05** ήταν η 31η έκδοση του Κυπέλλου Κύπρου (28η υπό την αιγίδα της Κυπριακή Ομοσπονδία Πετοσφαίρισης). Συμμετείχαν οι οχτώ ομάδες της Α΄ κατηγορία 2004-05. Πραγματοποιήθηκε Φάιναλ 8 στο Κλειστό Απόλλωνα Λεμεσού στη Λεμεσό. Νικήτρια ήταν η Ανόρθωση για 14η φορά στην ιστορία της.

## Προημιτελικά
Ο πίνακας που ακολουθεί παρουσιάζει τα τελικά αποτελέσματα των αγώνων της προημιτελικής φάσης οι οποίοι διεξήχθησαν στις 18 και 19 Απριλίου 2005.




## Ημιτελικά
Ο πίνακας που ακολουθεί παρουσιάζει τα τελικά αποτελέσματα των αγώνων, οι οποίοι διεξήχθησαν στις 20 Απριλίου 2005.




## Τελικός
Στον τελικό προκρίθηκαν η Ανόρθωση και η Νέα Σαλαμίνα. Το παιχνίδι διεξήχθη στις 22 Απριλίου 2005 στο Κλειστό Απόλλωνα Λεμεσού στη Λεμεσό. Νικήτρια ήταν η Ανόρθωση με σκορ 3-1 σετ (25-15, 25-18, 25-18, 19-25, 25-12).

## Παραπομπές


## Πηγές
*

Κατηγορία:Κύπελλο Κύπρου (πετοσφαίριση ανδρών)
Κατηγορία:Πετοσφαίριση το 2004
Κατηγορία:Πετοσφαίριση το 2005
Κύπελλο Κύπρου πετοσφαίρισης ανδρών 2005-06

Το **Κύπελλο Κύπρου 2005-06** ήταν η 32η έκδοση του Κυπέλλου Κύπρου (29η υπό την αιγίδα της Κυπριακή Ομοσπονδία Πετοσφαίρισης). Συμμετείχαν οι οχτώ ομάδες της Α΄ κατηγορία 2005-06. Νικήτρια ήταν η Ομόνοια για 2η φορά στην ιστορία της.

## Προημιτελικά
Στην προημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων.




## Φάιναλ Φορ
Οι 4 ομάδες που προκρίθηκαν από την προημιτελική φάση συμμετείχαν στο Φάιναλ Φορ της διοργάνωσης, το οποίο πραγματοποιήθηκε στην Κλειστή Αίθουσα Αφροδίτη στην Πάφο.

### Ημιτελικά
Στην ημιτελική φάση έγιναν μονοί αγώνες. Ο πίνακας που ακολουθεί παρουσιάζει τα τελικά αποτελέσματα των αγώνων, οι οποίοι διεξήχθησαν στις 10 και 12 Απριλίου 2006.




### Τελικός
Στον τελικό προκρίθηκαν η Ομόνοια και ο Διόνυσος. Το παιχνίδι διεξήχθη στις 14 Απριλίου 2006 στην Κλειστή Αίθουσα Αφροδίτη στην Πάφο. Νικήτρια ήταν η Ομόνοια με σκορ 3-0 σετ (25-23, 25-19, 25-22).

## Παραπομπές


## Πηγές
*

Κατηγορία:Κύπελλο Κύπρου (πετοσφαίριση ανδρών)
Κατηγορία:Πετοσφαίριση το 2005
Κατηγορία:Πετοσφαίριση το 2006
Kepler-452 b

Ο **Kepler-452b** είναι ένας εξωηλιακός πλανήτης σε τροχιά γύρω από τον αστέρα τύπου G Kepler-452. Η ανακάλυψή του ανακοινώθηκε από τη NASA στις 23 Ιουλίου 2015. Είναι ο πρώτος πλανήτης που ανακαλύφθηκε με μέγεθος όσο και η Γη και σε τροχιά στην κατοικήσιμη ζώνη ενός άστρου πολύ παρόμοιου με τον Ήλιο. 

Απέχει 1.400 έτη φωτός από το ηλιακό μας σύστημα. Ένα διαστημόπλοιο που θα επιχειρούσε να τον προσεγγίσει θα χρειαζόταν, αν η ταχύτητά του ήταν όσο του *[[Νέοι Ορίζοντες (διαστημοσυσκευή)|Νέοι Ορίζοντες]]*, του ταχύτερου διαστημόπλοιου που εκτοξεύθηκε ποτέ από τη Γη, περίπου 25,8 εκατομμύρια χρόνια.

## Παραπομπές


## Πηγές
*NASA: Kepler 452B, ο 'ξάδελφος' της Γης 
*Kepler-452b: Τα 8 πράγματα που πρέπει να ξέρεις για τη 'νέα Γη' 

## Εξωτερικοί σύνδεσμοι

* NASA – Kepler Mission
* NASA – Kepler Discoveries – Summary Table 
* Habitable Exolanets Catalog at University of Puerto Rico at Arecibo

Κατηγορία:Κύκνος (αστερισμός)
Κατηγορία:Υπεργαίες
Πεπιτό Παβόν

Ο **Ινιασιό Παβόν**, περισσότερο γνωστός ως **Πεπιτό Παβόν** (γεννημένος στις 12 Φεβρουαρίου 1941 στη Μαδρίτη και αποβιώσας στις 17 Οκτωβρίου 2012 στη Λα Σιοτά), ήταν Γαλλοισπανός ποδοσφαιριστής.

## Βιογραφία
Προερχόμενος από την ΕΣ Λα Σιοτά, ο Πεπιτό Παβόν αγωνίστηκε με τα χρώματα της Ολιμπίκ Μαρσέιγ από το 1960 έως το 1964 στη θέση του μέσου. Αργότερα, επέστρεψε στην ομάδα από την οποία ξεκίνησε την ενασχόλησή του με το ποδόσφαιρο, όπου και ολοκλήρωσε την καριέρα του το 1974.

Απεβίωσε τον Οκτώβριο του 2012 στην πόλη της Λα Σιοτά, σε ηλικία 71 ετών.

### Προσωπική ζωή
Ήταν πατέρας του πρώην ποδοσφαιριστή Μισέλ Παβόν.

## Παραπομπές


## Εξωτερικοί Σύνδεσμοι
* Προφίλ του Πεπιτό Παβόν στο *footballdatabase.eu*
* Προφίλ του Πεπιτό Παβόν στο *mondedufoot.fr*

Κατηγορία:Γάλλοι ποδοσφαιριστές
Κατηγορία:Ισπανοί ποδοσφαιριστές
Κατηγορία:Ποδοσφαιριστές Ολιμπίκ Μαρσέιγ
Δημήτριος Ρεδιάδης

Ο **Δημήτριος Ρεδιάδης** (1915 - 13 Σεπτεμβρίου 1970) ήταν Έλληνας δικηγόρος και πολιτικός.
## Πολιτική σταδιοδρομία
Ήταν γιος του Δευκαλίωνα Ρεδιάδη, επίσης βουλευτή. Ο Δημήτριος σπούδασε νομικά και ασχολήθηκε με τη δικηγορία. Στις εκλογές του 1946 ήταν υποψήφιος βουλευτής με το Εθνικόν Ενωτικόν Κόμμα και έλαβε 1.466 ψήφους. Ωστόσο, όταν πέθανε ο βουλευτής Δημήτριος Προμπονάς, τον Μάιο του 1949 ο Ρεδιάδης εξελέγη στη θέση του και κατέλαβε την έδρα του. Πέθανε το 1970 και η κηδεία του έγινε στις 14 Σεπτεμβρίου από το ναό του Αγίου Σπυρίδωνα στον Πειραιά.

## Παραπομπές


Κατηγορία:Βουλευτές Κυκλάδων
Κατηγορία:Βουλευτές εκλεγμένοι με το Εθνικό Ενωτικό Κόμμα
Μάρτιν Έρικ Έιν

Ο **Μάρτιν Έρικ Έιν** (*Martin Eric Ain*, 18 Ιουλίου 1967 – 21 Οκτωβρίου 2017) ήταν Ελβετός μπασίστας, γνωστός ως μέλος των Celtic Frost και των Hellhammer, συγκροτημάτων που επηρέασαν έντονα στην διαμόρφωση του ακραίου metal. Απεβίωσε στις 22 Οκτωβρίου 2017 από καρδιακή ανακοπή.

## Καριέρα
Ο Έιν ξεκίνησε να παίζει μουσική επαγγελματικά για τους Shizo και τον Δεκέμβριο του 1983 εντάχθηκε στους Hellhammer, παίρνοντας το παρωνύμιο "Slayed Necros". Με το νέο του συγκρότημα ηχογράφησε το ντέμο "*[[Satanic Rites]]*" σε διάστημα μόλις οκτώ ωρών και η έκδοση του περιορίστηκε στα διακόσια αντίτυπα. Το συγκρότημα υπέγραψε στην γερμανική δισκογραφική εταιρεία "Noise Records" και ηχογράφησε το ΕΡ "*[[Apocalyptic Raids]]*" τον Φεβρουάριο του 1984, ενώ συμμετείχε στην συλλογή "*Death Metal*" με δύο ακόμη κομμάτια, τρεις μήνες αργότερα.

Ο Έιν, μαζί με τον κιθαρίστα και τραγουδιστή Τόμας Γκάμπριελ Φίσερ, αποφάσισαν να διαλύσουν το συγκρότημα και να σχηματίσουν τους Celtic Frost. Πρώτη τους ηχογράφηση υπήρξε το "*[[Morbid Tales]]*" του 1984, με τον Έιν να παραμένει και για την ηχογράφηση του ΕΡ "*[[Emperor's Return]]*", πριν αντικατασταθεί από τον Ντόμινικ Στάινερ.

Ο Έιν επέστρεψε στους Celtic Frost για την ηχογράφηση του ΕΡ "*[[Tragic Serenades]]*", όπως και του ιδιαίτερα επιδραστικού άλμπουμ "*[[Into the Pandemonium]]*" του 1987. Ο μπασίστας αποφάσισε να αποσυρθεί από την μουσική βιομηχανία, αλλά στα τέλη του 1989 συμμετείχε στις ηχογραφήσεις του άλμπουμ "*[[Vanity/Nemesis]]*" των Celtic Frost. Παρέμεινε στο συγκρότημα μέχρι την διάλυση του το 1993 και οκτώ χρόνια αργότερα συμμετείχε στην επανένωση της "κλασικής" σύνθεσης των Celtic Frost, μαζί με τον Φίσερ και το ντράμερ Ριντ Σεντ Μαρκ. Το συγκρότημα παρέμεινε ενεργό μέχρι το 2008, κυκλοφορώντας το άλμπουμ "*[[Monotheist]]*" τον Μάιο του 2006 και περιοδεύοντας σε όλο τον κόσμο.

Ο Έιν διατηρούσε μπαρ και βίντεο κλαμπ στην Ζυρίχη, ενώ ήταν συνιδιοκτήτης του κλαμπ "Mascotte", στο οποίο λάμβανε χώρα το "karaoke from hell" από το 2004 και έπειτα.

## Δισκογραφία

## Παραπομπές


## Πηγές
* Martin E. Ain - Encyclopaedia Metallum: The Metal Archives
* Martin Eric Ain Discography at Discogs
* Martin Eric Ain Archives - MetalSucks

## Εξωτερικοί σύνδεσμοι

* Heavy Metal Catechism | New Times Broward-Palm Beach
* Exclusive Interview w/ Martin Eric Ain of Celtic Frost

Κατηγορία:Ελβετοί μουσικοί
Κατηγορία:Μπασίστες
Γκoλντ Ρίβερ (Βρετανική Κολομβία)

To **Γκόλντ Ρίβερ** (αγγλικά: *Gold River*) είναι ένα χωριό που βρίσκεται κοντά στο γεωγραφικό κέντρο της Νήσου Βανκούβερ της Βρετανικής Κολομβίας του Καναδά. Εκμεταλλευόμενοι τα βαθιά νερά και τα πλούσια δάση του, τo Γκόλντ Ρίβερ αναπτύχθηκε το 1967 ως μια πρωτότυπη βιομηχανία χαρτοπολτού και χαρτιού. Γρήγορα ευημέρησε και δημιούργησε εξαιρετικές κοινοτικές εγκαταστάσεις. Με την παγκόσμια αγορά να αλλάζει στο πέρασμα των χρόνων έφερε το κλείσιμο του ελαιοτριβείου του το 1998, με αποτέλεσμα πολλοί από τους κατοίκους του αναγκάστηκαν να εγκατασταθούν αλλού. Από τότε, η οικονομία του χωριού βασίζεται περισσότερο στις φυσικές του ομορφιές του όπως τα γραφικά βουνά, τις λίμνες, τα ποτάμια, τα δάση με την ανάπτυξη του τουρισμού και της ερασιτεχνικής αλιείας. Στο χωριό καταγράφηκαν 1267 κάτοικοι με βάση την απογραφή του 2011.

## Παραπομπές


## Εξωτερικοί Σύνδεσμοι
*Επίσημη ιστοσελίδα

Κατηγορία:Βρετανική Κολομβία
Deicide (συγκρότημα)

Οι **Deicide** είναι αμερικανικό death metal συγκρότημα ιδρυθέν το 1987, από τον Γκλεν Μπέντον, μπασίστα και τραγουδιστή του συγκροτήματος, αλλά και από τον ντράμερ του, Στιβ Άσιμ. Το συγκρότημα γνώρισε την επιτυχία τo 1992, με την κυκλοφορία του δίσκου *[[Legion (άλμπουμ)|Legion]]*, ο οποίος ήταν και ο δεύτερος δίσκος του συγκροτήματος. Επίσης, βάσει του Nielsen SoundScan, το συγκρότημα αναγνωρίζεται ως το δεύτερο καλύτερο σε πωλήσεις μετά τους Cannibal Corpse.

Μετά την παρθενική τους κυκλοφορία, το 1990, το συγκρότημα κυκλοφόρησε επίσης άλλα 11 άλμπουμς, μία ζωντανή ηχογράφηση, ένα Compilation και, τέλος, 2 DVD. Το Νοέμβριο του 2003, τα δύο πρώτα τους άλμπουμ το Deicide και το Legion κατατάχθηκαν στη δεύτερη και στην τρίτη θέση αντιστοίχως, στα καλύτερα σε πωλήσεις Death Metal άλμπουμς, του Nielsen SoundScan.

Οι Deicide είναι γνωστοί, επίσης, για τη θεματολογία των στίχων τους. Τα θέματα με τα οποία καταπιάνονται είναι ο σατανισμός, η αντι-θρησκευτικότητα και η βλασφημία. Οι στίχοι τους έχουν οδηγήσει κατά καιρούς σε απαγορεύσεις, μηνύσεις και κριτική, τόσο από θρησκευτικές ομάδες όσο κι από το κοινό.

## Στούντιο άλμπουμ
**[[Deicide (άλμπουμ)|Deicide]]* (1990)
**[[Legion (άλπουμ)|Legion]]* (1992)
**[[Once Upon the Cross]]* (1995)
**[[Serpents of the Light]]* (1997)
**[[Insineratehymn]]* (2000)
**[[In Torment in Hell]]* (2001)
**[[Scars of the Crucifix]]* (2004)
**[[The Stench of Redemption]]* (2006)
**[[Till Death Do Us Part (Deicide άλμπουμ)|Till Death Do Us Part]]* (2008)
**[[To Hell with God]]* (2011)
**[[In the Minds of Evil]]* (2013)
* *Overtures of Blasphemy* (2018)
* *Banished by Sin* (2024)

## Παραπομπές


## Περαιτέρω ανάγνωση
*Mudrian, Albert (2004). *Choosing Death:The Improbable History of Death Metal and Grindcore*, Feral House, ISBN 1-932595-04-X.

## Εξωτερικοί σύνδεσμοι

* 

Κατηγορία:Αμερικανικά death metal συγκροτήματα
Κατηγορία:Αμερικανικά heavy metal συγκροτήματα
Κατηγορία:Μουσικά συγκροτήματα από τη Φλόριντα
Κατηγορία:Επικριτές του Χριστιανισμού
A Social Grace

**A Social Grace** είναι ο τίτλος του πρώτου άλμπουμ του αμερικάνικου progressive metal συγκροτήματος Psychotic Waltz, το οποίο κυκλοφόρησε στις 26 Νοεμβρίου 1990 μέσω της δισκογραφικής εταιρίας "Sub Sonic Records".

## Το άλμπουμ
Η ηχογράφηση του δίσκου πραγματοποιήθηκε το 1989 και το 1990 στο "The Studio" του Σαν Ντιέγκο των Ηνωμένων Πολιτειών, με έσοδα συναυλιών και πωλήσεις εμπορευμάτων όπως μπλούζες με το λογότυπο του συγκροτήματος, ντέμο, κ.α., όπως και μία προκαταβολή από την γερμανική δισκογραφική εταιρεία "Rising Sun Productions".

Η ανταπόκριση προς το άλμπουμ ήταν ιδιαίτερα θετική στο ευρωπαϊκό κοινό, αλλά παρέμεινε στο underground κοινό στην πατρίδα του συγκροτήματος. Το "Metal Storm" του έδωσε την μέση βαθμολογία των 8,7 / 10, το "Metal Archives" μέσο όρο 97%, το "Sputnik Music" 4,4 / 5, το "ProgArchives" 4,2 / 5 και 4,3 / 5 το "Discogs".

Ο δίσκος παρουσίασε έντονες επιρροές από τους Jethro Tull, με τον τραγουδιστή Μπάντι Λάκι να αφιερώνει την μπαλάντα "*I Remember*" στον Ίαν Άντερσον, τον οποίο αναφέρει στο εσώφυλλο του άλμπουμ ως δάσκαλο του.

Η έκδοση του δίσκου βινυλίου περιελάμβανε τρία κομμάτια λιγότερα λόγω μικρότερης χωρητικότητας, ενώ το 2004 η "Metal Blade" κυκλοφόρησε και πάλι τον δίσκο με δύο επιπλέον στούντιο κομμάτια και πέντε ζωντανά ηχογραφημένα από το 1991, όπως και ένα μπόνους DVD.

Το "*A Social Grace*" θεωρείται πλέον, ως ένα από τα σπουδαιότερα και πιο αντιπροσωπευτικά άλμπουμ του progressive metal. Το "Digital Dream Door" το έχει τοποθετήσει 16ο στην λίστα με τα καλύτερα άλμπουμ του είδους, το "Noisefull" στην έκτη θέση της δικής του λίστας, ενώ συμπεριλήφθηκε στον κατάλογο του "Metal Storm" με τα εκατό καλύτερα άλμπουμ.

## Λίστα Τραγουδιών
#"...And the Devil Cried"&nbsp;– 5:45
#"Halo of Thorns"&nbsp;– 5:31
#"Another Prophet Song"&nbsp;– 5:28
#"Successor"&nbsp;– 4:13
#"In This Place"&nbsp;– 4:10
#"I Remember"&nbsp;– 5:26
#"Sleeping Dogs"&nbsp;– 1:34	
#"I of the Storm"&nbsp;– 4:34
#"A Psychotic Waltz"&nbsp;– 6:11
#"Only in a Dream"&nbsp;– 3:37
#"Spiral Tower"&nbsp;– 5:59
#"Strange"&nbsp;– 6:38
#"Nothing"&nbsp;– 5:44

## Μέλη των Psychotic Waltz
Οι μουσικοί οι οποίοι ηχογράφησαν το "*A Social Grace*" ήταν οι εξής:
* **Μπάντι Λάκι** - φωνητικά, φλάουτο, πιάνο, ακουστική κιθάρα, πλήκτρα
* **Μπράιαν ΜακΆλπιν** - ηλεκτρική κιθάρα, ακουστική κιθάρα
* **Νταν Ροκ** - ηλεκτρική κιθάρα, ακουστική κιθάρα, πιάνο
* **Γουόρντ Έβανς** - μπάσο, ντέφι
* **Νόρμαν Λέτζιο** - τύμπανα, κρουστά

## Παραπομπές


## Πηγές
* Psychotic Waltz - A Social Grace - Encyclopaedia Metallum - The Metal Archives
* Psychotic Waltz - A Social Grace - Sputnikmusic
* Psychotic Waltz - A Social Grace - Metal Storm

Κατηγορία:Δισκογραφία των Psychotic Waltz
Κατηγορία:Άλμπουμ του 1990
Μεχμέτ Ορχάν

Ο **Μεχμέτ Ορχάν** (τούρκικα: Mehmed Orhan Osmanoğlu) (11 Ιουλίου 1909 - 12 Μαρτίου 1994), ήταν ο 42ος επικεφαλής του Οίκου των Οσμάν από το 1983 μέχρι το 1994. Διαδέχτηκε τον Αλί Βασίμπ, μετά τον θάνατό του στις 9 Δεκεμβρίου 1983. Αν βασίλευε, θα ήταν ο σουλτάνος **Ορχάν Β΄**.

## Ζωή
Ο Μεχμέτ Ορχάν, γεννήθηκε το 1909 στο Παλάτι Σερενκέμπεη ή στο Κιζιλτοπράκ της Μικράς Ασίας και ήταν γιος του πρίγκηπα Μεχμέτ Αμπντούλ Καντίρ Εφέντι, καπετάνιο του Οθωμανικού στόλου, από τη δεύτερη σύζυγό του, Μιχριμπάν Χαντιμεφέντη, του οποίου ο γάμος δεν αναγνωρίζεται από την Οθωμανική Δυναστεία. Ο Μεχμέτ Ορχάν, είναι εγγονός του σουλτάνου Αμπντούλ Χαμίτ Β΄, από την τέταρτη σύζυγό του, Μπιντάρ Καντινεφέντη.

Ο Μεχμέτ Ορχάν, εργάστηκε ως ναυπηγός στη Βραζιλία, οδηγός ταξί στην Βηρυτό και στη Δαμασκό, υπάλληλος νεκροταφείου και υπασπιστής του Αλβανού βασιλιά Ζογ Α΄. Πέθανε το 1994 στη Νίκαια της Γαλλίας και τάφηκε εκεί.

## Γάμοι και παιδιά
Ο Μεχμέτ Ορχάν, παντρεύτηκε την Ναφιγιέ Γιεγκέν (Κάιρο 1913 - ;) τον Ιανουάριο του 1933 και αργότερα την Μαργαρίτα Ίρμα Φουρνιέρ στο Παρίσι το 1943. Απέκτησε μία κόρη από την πρώτη του σύζυγο και έναν θετό γιο από την δεύτερη:

*την Φατμά Νετζλά Σουλτάν (γεν. 1933)
*τον Μεχμέτ Ορχάν Σελίμ (γεν. 1943)

Κατηγορία:Τούρκοι
Βιετκόνγκ

[thumb|200px|Η σημαία που υιοθέτησαν οι Βιετκόνγκ το 1960. Είναι παραλλαγή της [Σημαία του Βιετνάμ|σημαίας του Βόρειου Βιετνάμ.]]
Οι **Βιετκόνγκ** ή **Βιέτ Κονγκ** (*Việt Cộng*, σύντμηση της φράσης *Việt Nam Cộng-sản*, που στα βιετναμέζικα σημαίνει «Βιετναμέζοι Κομμουνιστές»), επισήμως **Εθνικό Μέτωπο για την Απελευθέρωση του Νότιου Βιετνάμ** (βιετναμέζικα: *Mặt Trận Giải Phóng Miền Nam Việt Nam*, γαλλικά: *Front National de Libération*, FNL), ήταν πολιτική και στρατιωτική οργάνωση η οποία έδρασε στο Βιετνάμ και στην Καμπότζη αρχικά ενάντια στην κυβέρνηση του νότιου Βιετνάμ με αρχηγό τον Νγκο Ντιν Νιεμ, και στη συνέχεια πολέμησε τις Ηνωμένες Πολιτείες και τη κυβέρνηση του Νότιου Βιετνάμ κατά τη διάρκεια του πολέμου του Βιετνάμ (1959-1975). Το 1960 έγινε το στρατιωτικό σκέλος του Εθνικού Απελευθερωτικού Μετώπου. Αποτελούνταν τόσο από αντάρτες όσο και τακτικό στρατό.

Η πιο γνωστή δράση των Βιετκόνγκ ήταν η επίθεση Τετ, μια μεγάλη επίθεση εναντίον πάνω από 100 πόλεων του νοτίου Βιετνάμ το 1968, συμπεριλαμβανομένης της αμερικανικής πρεσβείας στη Σαϊγκόν. Η επίθεση τράβηξε την προσοχή των μέσων ενημέρωσης του κόσμου για εβδομάδες, αλλά οδήγησε τους Βιετκόνγκ σε ανοικτή σύγκρουση με τους Αμερικάνους, όπου η συντριπτική αμερικανική υπεροπλία μπορούσε επιτέλους να χρησιμοποιηθεί αποτελεσματικά. Η κομμουνιστική πλευρά είχε μεγάλες απώλειες. Οι μετέπειτα στρατιωτικές επιθέσεις έγιναν από το στρατό του Βόρειου Βιετνάμ. Η οργάνωση διαλύθηκε το 1976, όταν το Βόρειο και Νότιο Βιετνάμ επισήμως ενώθηκαν υπό κομμουνιστικό καθεστώς.

## Πηγές
* Viet Cong (VC) *[[Encyclopædia Britannica]]*

κατηγορία:Ιστορία του Βιετνάμ
κατηγορία:Εθνικοαπελευθερωτικά κινήματα
κατηγορία:Κομμουνιστές
Κατηγορία:Πόλεμος του Βιετνάμ
Κάμπελ Ρίβερ (Βρετανική Κολομβία)

Το **Κάμπελ Ρίβερ** (αγγλικά: *Campbell River*) είναι μια παραθαλάσσια πόλη της Βρετανικής Κολομβίας στην ανατολική ακτή της Νήσου Βανκούβερ στο νότιο άκρο του Discovery Passage το οποίο βρίσκεται κατά μήκος του Inside Passage. Βρίσκεται σε κοντινή απόσταση από τις γειτονικές περιοχές των Quadra Island, Discovery Islands, Σέιγουορντ, Όιστερ Ρίβερ, Κόλντ Ρίβερ, Τάχσις και Ζέβαλος. Η πόλη Κάμπελ Ρίβερ με την απογραφή του 2011 έχει 31.186 πληθυσμό.

## Παραπομπές


## Εξωτερικοί σύνδεσμοι
*Επίσημη ιστοσελίδα

Κατηγορία:Πόλεις της Βρετανικής Κολομβίας
Μαρίνα Δίζη

Η **Μαρίνα Δίζη-Πατσουρέα** του Πέτρου (Αθήνα, 15 Μαΐου 1952) είναι Ελληνίδα πολιτικός, που υπήρξε βουλευτής με τους Οικολόγους Εναλλακτικούς από το 1989 ως το 1990. Είναι το πρώτο πρόσωπο που εξελέγη μέλος του ελληνικού κοινοβουλίου με οικολογικό κόμμα.

Γεννήθηκε στην Αθήνα. Έκανε σπουδές στη διοίκηση επιχειρήσεων και αποφοίτησε από τη Γαλλική Ακαδημία.Εξελέγη βουλευτίνα Α΄ Αθηνών στις εκλογές που διεξήχθησαν τον Νοέμβριο του 1989.
Είναι παντρεμένη με 1 κόρη.

Έγινε γνωστή από το επεισόδιο που προκάλεσε στη Βουλή με σκοπό να ευαισθητοποιήσει τους συναδέλφους της για το πρόβλημα του νέφους. Το επεισόδιο έγινε στις 3 Μαρτίου 1990, στη διάρκεια της τρίτης ψηφοφορίας για την εκλογή Προέδρου της Δημοκρατίας.
Στην πρώτη ψηφοφορία για την εκλογή προέδρου (Φεβρ. 1990) απείχε. Στις 27 Φεβρουαρίου και η δεύτερη ψηφοφορία απέβη άκαρπη. Στην τρίτη ψηφοφορία η Δίζη άνοιξε ξαφνικά ένα πανό που έγραφε "Σταματήστε το θέατρο για το συν ένα, τον πρόεδρο και το νέφος". Την ίδια στιγμή, και ενώ ο πρόεδρος της Βουλής Αθανάσιος Τσαλδάρης προσπαθούσε να την ανακαλέσει σε τάξη, δεκάδες οπαδοί της βουλευτίνας την επευφημούσαν ρίχνοντας από τα θεωρεία γαρίφαλα στο χώρο της Βουλής. Την επομένη παραιτήθηκε σε ένδειξη διαμαρτυρίας για το επεισόδιο από βουλευτίνα η Άννα Συνοδινού.

## Παραπομπές


Κατηγορία:Βουλευτές Α΄ Αθηνών
Κατηγορία:Βουλευτές εκλεγμένοι με τους Οικολόγους Εναλλακτικούς
Αφροδίτη του Βίλλεντορφ

thumb|upright=1|Αφροδίτη του Βίλλεντορφ
Το 1908, κατά τη διάρκεια ανασκαφών υπό την εποπτεία των αρχαιολόγων Josef Szombathy, Hugo Obermaier και Josef Bayer, κοντά στο χωριό Βίλλεντορφ (Willendorf), στην Κάτω Αυστρία (Lower Austria), βρέθηκε ένα αγαλματίδιο γυναίκας, της Παλαιολιθικής Περιόδου. Σύμφωνα με νεώτερες αναλύσεις η προέλευσή του είναι από την Ιταλία και έφθασε στην Αυστρία από κάποιοιν κάτοικο μετανάστη ή ταξιδιώτη.

Το αγαλματίδιο αυτό είναι κατασκευασμένο από ασβεστόλιθο, είναι βαμμένο με κόκκινη ώχρα, έχει ύψος 11 εκ. και χρονολογείται ανάμεσα στο 28.000 π.Χ. και στο 25.000 π.Χ. Πολύ λίγα είναι γνωστά σχετικά με την προέλευσή του, την μέθοδο κατασκευής του και και τη σημασία του για τον πολιτισμό που την κατασκεύασε. Έχει τονισμένα σημεία του γυναικείου σώματος που συνδέονται με την εγκυμοσύνη όπως το στήθος, τους μηρούς και την κοιλιά, και διάφοροι ερευνητές πιστεύουν ότι απεικονίζει κάποια θεότητα της γονιμότητας. Δεν έχει πρόσωπο, ενώ στο κεφάλι υπάρχουν κυκλικές οριζόντιες ζώνες που πιθανόν είναι κάποιο είδος κόμμωσης.

Τέτοια γυναικεία αγαλματίδια, της Παλαιολιθικής Περιόδου, με τονισμένο στήθος, μηρούς και κοιλιά, έχουν βρεθεί σε διάφορα μέρη της Ευρώπης και στη Σιβηρία και είναι γνωστά ως Παλαιολιθικά ειδώλια Αφροδίτης. Έτσι και το συγκεκριμένο που βρέθηκε στην Αυστρία είναι γνωστό ως **Αφροδίτη του Βίλλεντορφ** (είναι γνωστό επίσης και ως **Γυναίκα του Βίλλεντορφ**).

Σήμερα εκτίθεται στο Μουσείο Φυσικής Ιστορίας της Βιέννης (Naturhistorisches Museum).

## Παραπομπές


## Εξωτερικοί σύνδεσμοι

* http://donsmaps.com/willendorf.html

Κατηγορία:Προϊστορική τέχνη
Κατηγορία:Αγάλματα
Ε.Σ.ΚΑ. Νότιας Αττικής 2008-2009 (Άνδρες)

Τη Δευτέρα 6 Οκτωβρίου του 2008 ξεκίνησε το πρωτάθλημα της Α' ΕΣΚΑ, με τη συμμετοχή 16 ομάδων, αρκετές από τις οποίες είναι αποτέλεσμα συγχώνευσης (Αετός Εξαρχείων, Ένωση Ιλίου, ΕΦΟΑ/Σπύρος Λούης, Νεοπεντελικός, Απόλλων Αθηνών, Αίολος/Ταύρος, Γαλάτσι/Κυπριάδου, Χολαργός, Κερατέα, Σπάτα, Άρης Πετρούπολης, Αθηναϊκός, Αργοναύτης Τριγλίας Ραφήνας, Νίκη Αμαρουσίου, Α.Ο. Μαρκοπούλου και Ηράκλειο/Τυφώνας).

*Τον τίτλο (για πρώτη φορά στην ιστορία της) κατέκτησε η Ένωση Ιλίου.

Την ίδια ημέρα (6-10-2008) διεξήχθη η πρώτη αγωνιστική και στην Α' ΕΣΚΑΝΑ με τη συμμετοχή των Θεμιστοκλή, Εσπέρου Καλλιθέας, ΑΟ Νέων Αργυρούπολης, Άρη Νικαίας, Μεγάρων, ΑΣ Πέρα, Φοίνικα Πειραιώς, Πορφύρα, Πρωτέα Βούλας, Μανδραϊκού, Ελευθερίας Μοσχάτου, Εθνικού Πειραιώς, Αετού Καλλιθέας και Φάρου Κερατσινίου.

*Τον τίτλο κατέκτησε ο Εθνικός Πειραιώς.

## Τελικές βαθμολογίες 2008-2009
### Α' ΕΣΚΑ ανδρών (σε 30 αγώνες)
***ΑΟ Ένωση Ιλίου** 55, **[[Α.Ε. Αίολος-Ταύρος 2006]]** 54, **ΚΟ Χολαργού 54**, Α.Ο. Αργοναύτης Τριγλίας Ραφήνας 51, Νεοπεντελικός ΑΟ 50, ΑΟ Γαλατσίου-Κυπριάδου 50, ΑΣ Νίκη Αμαρουσίου 49, Άρης Πετρούπολης 48, Ένωση Ηράκλειο-Τυφών 47, Αετός ΓΑΣ 44, ΕΦΟΑ-Σπύρος Λούης 41, ΓΣ Απόλλων Αθηνών 40, Α.Ο. Μαρκοπούλου 37, ΑΟΚ Σπάτων 36, ΓΣ Κερατέας 34, Αθηναϊκός ΑΣ 30.
*Οι ομάδες με έντονη γραφή κέρδισαν άνοδο στη Γ' Εθνική περιόδου 2009-2010.

### Α' ΕΣΚΑΝΑ ανδρών (σε 26 αγώνες)
***[[Εθνικός Πειραιώς (καλαθοσφαίριση)|Εθνικός ΟΦΠΦ]]** 48, **ΑΦΜΣ Φοίνικας Πειραιώς** 47, ΑΟΦ Πορφύρας 46, ΑΟ Ελευθερία Μοσχάτου 46, Α.Ε.Ο. Πρωτέας Βούλας 42, ΑΟ Αετός Καλλιθέας 40, ΑΟ Θεμιστοκλής Κερατσινίου 38, ΓΝΟ Άρης Νικαίας 38, ΑΣ Πέρα 36, Μέγαρα ΦΣ 36, ΠΟΚ Έσπερος 34, Μανδραϊκός ΑΟ, Α.Ο. Φάρος Κερατσινίου 32, ΑΟΝ Αργυρούπολης 32.
*Οι ομάδες με έντονη γραφή κέρδισαν άνοδο στη Γ' Εθνική περιόδου 2009-2010.

## Πηγές
*Αρχείο ΕΣΚΑ-ΕΣΚΑΝΑ -Ιδιαίτερες ευχαριστίες στους κ.κ. **Στέλιο Βώβο** (ΕΣΚΑ) και **Σάκη Θεοδοσιάδη** (ΕΣΚΑΝΑ) για την ευγενική προσφορά τους στην κοινότητα της Βικιπαίδεια.

## Εξωτερικοί σύνδεσμοι

* «Πρωταθλήματα Ε.Σ.ΚΑ.Ν.Α.», πληροφορίες στον επίσημο ιστότοπο της Ένωσης.



2008 2009 Ανδρες
Νοτια Αττικη Ανδρες
Νοτια Αττικη Ανδρες
Sukhoi Su-38

Το **Su-38L** είναι ρωσικό μονοκινητήριο αγροτικό αεροσκάφος, το πρώτο αυτού του είδους που αναπτύχθηκε από το σχεδιαστικό γραφείο Sukhoi. Μέχρι στιγμής δεν έχει εκδηλωθεί εμπορικό ενδιαφέρον, με συνέπεια να μην έχουν κατασκευαστεί άλλα αεροσκάφη πέραν των πρωτοτύπων.

## Ανάπτυξη και σχεδιασμός
Οι απαρχές του όλου εγχειρήματος απαντώνται το 1993, όταν αποφασίστηκε η ανάπτυξη ενός αεροσκάφους αυτής της κλάσης με βάση το επιτυχημένο ακροβατικό Sukhoi Su-29. Οι εργασίες διεκόπησαν αργότερα εξ αιτίας οικονομικών δυσχερειών και επανεκινήθηκαν το 1998. Έγινε επανασχεδιασμός του αεροσκάφους, το οποίο έγινε μικρότερο σε διαστάσεις ενώ προωθούνταν πλέον από τον κινητήρα LOM Praha 337S, αντί του αστεροειδούς M-14 που σχεδιάζονταν αρχικά. Το αρχικό πρωτότυπο πραγματοποίησε την παρθενική του πτήση στις 27 Ιουλίου 2001 ενώ τον Ιούνιο του 2002 ακολούθησε και δεύτερο.

## Δείτε επίσης

### Παρόμοια αεροσκάφη
* Piper PA-36 Pawnee Brave

## Παραπομπές


## Βιβλιογραφία

* Karnozov, Vladimir and Stewart Penny. "Su-38 Sukhoi readies Su-38 for first flight". *[[Flight International]]*, 3–9 July 2001, p.&nbsp;24.
* Jackson, Paul. *Jane's All The World's Aircraft 2003–2004*. Coulsdon, UK: Jane's Information Group, 2003. ISBN 0-7106-2537-5.
* Warwick, James. Su-38 "Sukhoi aerobat turns crop sprayer". *Flight International*, 30 March–5 April 1994, p.&nbsp;21.

Κατηγορία:Αγροτικά αεροσκάφη
Su-38
Vought XSB3U

Το **Vought XSB3U** ήταν μονοκινητήριο διπλάνο αναγνωριστικό-βομβαρδιστικό το οποίο αναπτύχθηκε για το Πολεμικό Ναυτικό των ΗΠΑ τη δεκαετία του 1930. Αξιολογήθηκε σε συγκριτικές δοκιμές όπου προτιμήθηκε τελικά το Vought SB2U Vindicator, με συνέπεια να μην κατασκευαστούν άλλα αεροσκάφη πέραν του μοναδικού πρωτοτύπου.

## Σχεδιασμός και ανάπτυξη
Στα τέλη του 1934 το Ναυτικό εξέδωσε απαίτησεις για την ανάπτυξη νέου αναγνωριστικού-βομβαρδιστικού καθώς και νέου τορπιλοπλάνου-βομβαρδιστικού. Προτάσεις υπέβαλαν οκτώ εταιρείες ανάπτυξης και κατασκευής αεροσκαφών, εκ των οποίων τα μισά ήταν μονοπλάνα και τα υπόλοιπα διπλάνα.

Το Γραφείο Αεροναυτικής (Bureau of Aeronautics, BuAer) εξέφραζε εκείνη την περίοδο σοβαρές ενστάσεις για το κατά πόσον ήταν δόκιμη η επιχειρησιακή αξιοποίηση των μονοπλάνων με τα αεροπλανοφόρα του. Συνέπεια της στάσης αυτής ήταν να αναπτυχθεί το διπλάνο XSB3U-1 ως συμβατική εναλλακτική για το σύγχρονο μονοπλάνο XSB2U-1 που ανέπτυσσε παράλληλα η Vought. Το μοναδικό XSB3U που κατασκευάστηκε ποτέ προέκυψε από τη μετατροπή του τελευταίου Vought SBU Corsair παραγωγής. Ήταν δε επί της ουσίας πανομοιότυπο με αυτό, αφού είχε γενική δομή, συμπεριλαμβανομένου του κλειστού πιλοτηρίου και του αστεροειδούς κινητήρα Pratt & Whitney R-1535. Οι επιφάνειες καθώς και το κάλυμμα του κινητήρα ήταν βελτιωμένα ως προς την αεροδυναμική. Επιπλέον το XSB3U είχε πλήρως ανασυρόμενο σύστημα προσγείωσης.

## Επιχειρησιακή ιστορία
Τον Απρίλιο του 1936 το πρωτότυπο παραδόθηκε στον αεροναύσταθμο της Anacostia προκειμένου να γίνει η αξιολόγησή του από το Ναυτικό. εκείνη την περίοδο πραγματοποιήθηκε και η αξιολόγηση του κυριότερου ανταγωνιστικού σχεδίου, του XSB2U-1. Κατά τη διάρκεια των πτητικών δοκιμών κατέστη σαφής η ανωτερότητα του μονοπλάνου έναντι του διπλάνου σε όλες τις παραμέτρους. Παρόλα αυτά οι εντυπώσεις για το σύστημα προσγείωσης του XSB3U ήταν ιδιαίτερα θετικές, με την όλη διάταξη να κρίνεται ανώτερη των περισσοτέρων σύγχρονών της.

Μετά το πέρας της αξιολόγησης, το XSB3U παρέμεινε στην κατοχή του Ναυτικού και αξιοποιήθηκε για τη διεξαγωγή δοκιμών καθώς και σαν αεροσκάφος συνδέσμου. Η NACA επίσης χρησιμοποίησε το αεροσκάφος σε δοκιμές στο διάστημα Αυγούστου 1938-Ιανουαρίου 1939, ενώ στη συνέχεια επιστράφηκε στο Ναυτικό.

## Χρήστες
; ΗΠΑ
* Πολεμικό Ναυτικό των ΗΠΑ
* NACA

## Δείτε επίσης

### Αεροσκάφη που σχετίζονται με την ανάπτυξη του XSB3U
* Vought SBU Corsair

### Παρόμοια αεροσκάφη
* Curtiss SBC Helldiver
* Great Lakes XB2G
* Grumman XSBF

## Σημειώσεις

## Παραπομπές


## Βιβλιογραφία

*
*
*
*
*
*
*

XSB3U
Κατηγορία:Αεροσκάφη ναυτικής αεροπορίας
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη του Μεσοπολέμου
Κατηγορία:Αναγνωριστικά αεροσκάφη
Κατηγορία:Βομβαρδιστικά αεροσκάφη
Α΄ κατηγορία πετοσφαίρισης γυναικών Κύπρου 2010-11

Η **Α΄ κατηγορία πετοσφαίρισης γυναικών Κύπρου 2010-11** ήταν η 34η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα κέρδισε ο Απόλλωνας για 1η φορά στην ιστορία του.

## Σύστημα διεξαγωγής
Στο πρωτάθλημα της Α΄ κατηγορίας 2010-11 συμμετείχαν 8 ομάδες. Διεξήχθη σε δύο φάσεις. Στην πρώτη φάση, όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Μετά την ολοκλήρωση των 14 αγωνιστικών (Α΄ φάση) οι ομάδες χωρίστηκαν σε 2 ομίλους, ανάλογα με τη θέση τους, δίνοντας αγώνες  κατάταξης (Β΄ φάση). Στους αγώνες κατάταξης μεταφέρθηκαν τα αποτελέσματα, οι βαθμοί, τα σετ και οι πόντοι της Α΄ φάσης.

Οι ομάδες στις θέσεις 1-4 διαγωνίστηκαν για την κατάκτηση του πρωταθλήματος και τις θέσεις που οδηγούσαν στα πρωταθλήματα Ευρώπης. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχθηκε η ομάδα που συγκέντρωσε τους περισσότερους βαθμούς. Οι ομάδες στις θέσεις 5-8 αναμετρήθηκαν αναμεταξύ τους από δύο φορές, μία εντός και μία εκτός έδρας. Η τελευταία ομάδα διαβαθμίστηκε στη Β΄ κατηγορία 2011-12.

### Σύστημα βαθμολόγησης
Κάθε νίκη βαθμολογείτο με 2 βαθμούς και κάθε ήττα με 1 βαθμό.

## Αλλαγές σε σχέση με την περίοδο [[Α΄ κατηγορία πετοσφαίρισης γυναικών Κύπρου 2009-10|2009-10]]
Στο πρωτάθλημα της περιόδου 2010-11 συμμετείχε η πρωταθλήτρια Β΄ κατηγορίας 2009-10, ΑΠΕΝ Αγίου Αθανασίου. Δεν συμμετείχε το Grammar School το οποίο είχε υποβιβαστεί από την Α΄ κατηγορίας 2009-10.

## Συμμετέχουσες ομάδες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τις έδρες που χρησιμοποίησαν.


Πηγή : Αποτελέσματα 2010-11


## Α' φάση
### Βαθμολογία
Η βαθμολογία στο τέλος της Α΄ φάσης ήταν:


Πηγή : Βαθμολογία 2010-11


### Αποτελέσματα


Πηγή : Αποτελέσματα 2010-11


## Β΄ φάση
### Α΄ όμιλος
;Βαθμολογία
Η τελική βαθμολογία του Α΄ ομίλου ήταν:


Πηγή : Βαθμολογία 2010-11


;Αποτελέσματα


Πηγή : Αποτελέσματα 2010-11


### Β΄ όμιλος
;Βαθμολογία
Η τελική βαθμολογία του Β΄ ομίλου ήταν:


Πηγή : Βαθμολογία 2010-11


;Αποτελέσματα


Πηγή : Αποτελέσματα 2010-11


## Παραπομπές


## Πηγές
*Πρωτάθλημα ΟΠΑΠ Α' Κατηγορίας Γυναικών 2010-11 - Βαθμολογία
*Πρωτάθλημα ΟΠΑΠ Α' Κατηγορίας Γυναικών 2010-11 - Αποτελέσματα
*Αρχείο ειδήσεων ΚΟΠΕ 2010-11
*Ιστορία του κυπριακού βόλλεϋ: Χρυσή Βίβλος Γυναικών

Κατηγορία:Α΄ κατηγορία πετοσφαίρισης γυναικών Κύπρου
Κατηγορία:Πετοσφαίριση το 2010
Κατηγορία:Πετοσφαίριση το 2011
Εριντού

Η **Εριντού** είναι αρχαία πόλη στη νότια Μεσοποταμία (σημερινή περιοχή: Κυβερνείο του Ντι Καρ στο νότιο Ιράκ). Η Εριντού θεωρείται η παλαιότερη πόλη της Νοτίου Μεσοποταμίας και μέχρι σήμερα διεκδικεί την θέση της παλαιότερης πόλης του κόσμου. Ήταν η πρώτη πόλη των Σουμερίων, και η παραδοσιακή πατρίδα τού Αδάπα (Αδάμ), και τού αγαθού θεού των υδάτων Ένκι-Έα, τού οποίου διατηρούνται ακόμα ίχνη τού πύργου τού Ναού του. Η Εριντού, σαν απλός οικισμός, χτίστηκε από τους πρώτους Ουμπαϊδινούς, κατά το 5.400 π.Χ., και κατοικείτο τουλάχιστον ως το 3.600 π.Χ.Την περίοδο Ουμπαϊντ, είχε έκταση 100 στρεμμάτων και ο πληθυσμός της έφθασε τους 4.000 κατοίκους. Βρίσκεται 12 χλμ Νότια της Ουρ, σε μια περιοχή που σχηματίστηκε στη Μεσοποταμία από τις προσχώσεις των δυο ποταμών Τίγρη και Ευφράτη και είναι η νοτιότερη μιας σειράς πόλεων των Σουμερίων που αναπτύχθηκαν η μια δίπλα στην άλλη λόγω των ναών τους. 

Στη μυθολογία των Σουμερίων, η Εριντού ήταν το αληθινό σπίτι του Ένκι, αργότερα γνωστή από τους Ακκάδιους ως Εα, οι οποίοι θεωρείτο ότι είχαν ιδρύσει την πόλη. Από την αρχή λατρευόταν ο Ένκι, (Θεός τής γης και των γλυκών υδάτων, αλλά και ο σοφός θεός της δημιουργίας, του πνεύματος και της ιατρικής που μπορούσε να αναστήσει τους νεκρούς), όπως φαίνεται από τα λείψανα ψαριών στον πρώτο τους ναό, ακόμα και πολύ πριν υπάρξουν γραπτά κείμενα.

## Παραπομπές


## Πηγές

* Leick, Gwendolyn (2002), "Mesopotamia: The Invention of the City" (Penguin)

Κατηγορία:Αρχαίες πόλεις της Μεσοποταμίας
Κατηγορία:Αρχαιολογικοί τόποι στο Ιράκ
Κατηγορία:Μνημεία Παγκόσμιας Κληρονομιάς στο Ιράκ